**ΒΥΖΑΝΤΙΝΗ, ΜΕΣΑΙΩΝΙΚΗ ΚΑΙ ΝΕΟΤΕΡΗ ΙΣΤΟΡΙΑ ₁**

**ΟΙ ΠΡΩΤΟΙ ΑΙΩΝΕΣ ΤΟΥ ΒΥΖΑΝΤΙΟΥ (330 – 717 μ.Χ.). Η ΜΕΤΕΞΕΛΙΞΗ ΤΟΥ ΡΩΜΑΪΚΟΥ ΚΡΑΤΟΥΣ**

**1. ΑΠΟ ΤΗ ΡΩΜΗ ΣΤΗ ΝΕΑ ΡΩΜΗ (σελ. 7-9)**

**ΤΑ ΜΕΤΡΑ ΤΟΥ ΑΥΤΟΚΡΑΤΟΡΑ ΚΩΝΣΤΑΝΤΙΝΟΥ**

● Ίδρυσε την **Κωνσταντινούπολη**, νέο διοικητικό κέντρο στην Ανατολή.

● Αναγνώρισε το **δικαίωμα** **άσκησης** της χριστιανικής λατρείας.

● Καθιέρωσε τη **διάκριση** πολιτικής και στρατιωτικής εξουσίας.

● Έκοψε και κυκλοφόρησε **σταθερό** χρυσό νόμισμα, τον **σόλιδο**.

**Η ΙΔΡΥΣΗ ΤΗΣ ΚΩΝΣΤΑΝΤΙΝΟΥΠΟΛΗΣ**

● Η **Κωνσταντινούπολη**, η οποία χτίστηκε στη θέσητου **Βυζαντίου** (αρχαία **αποικία**), είχε ιδανική **γεωπολιτική** θέση με μεγάλη **εμπορική** σημασία, διότι ήταν **σταυροδρόμι** ηπείρων και θαλασσών.

● Η Ανατολή διέθετε **ακμαίο** πληθυσμό και οικονομία. ● Οι χριστιανοί ήταν **πολυπληθέστεροι** στην Ανατολή.

● Οι πόλεις της Ανατολής υπέφεραν από **θρησκευτικές** **συγκρούσεις**.

● Από το Βυζάντιο ο αυτοκράτορας μπορούσε να **αποκρούσει** τους **Γότθους** του Δούναβη και τους **Πέρσες** του Ευφράτη.

● Η παλιά πρωτεύουσα, η Ρώμη, είχε **παρακμάσει** και ήταν άρρηκτα δεμένη με την **ειδωλολατρία**. ***Άσκηση 1***

**ΟΡΓΑΝΩΣΗ ΚΑΙ ΑΝΑΠΤΥΞΗ ΤΗΣ ΠΟΛΗΣ**

● Η Κωνσταντινούπολη, με τις πολλές **εκκλησίες**, απέκτησε χαρακτηριστικά **χριστιανικής** πόλης.

● Εγκαινιάστηκε στις **11 Μαΐου** **330 μ.Χ.** ,με το όνομα του ιδρυτή της.

● Αναπτύχθηκε **ραγδαία** (150.000 κατοίκους τον 5ο αιώνα, 300.000 κατοίκους τον 6ο αιώνα) και **ξεπέρασε** το πρότυπο της Ρώμης.

**Η ΘΡΗΣΚΕΥΤΙΚΗ ΠΟΛΙΤΙΚΗ**

● **Ο Κωνσταντίνος (306-337)** ήταν από μικρή ηλικία **εξοικειωμένος** με το χριστιανικό πνεύμα χάρη στη **μητέρα** του, την **Αγία** και **Ισαπόστολο** **Ελένη**. **Βοήθησε** επομένως **συνειδητά** τους χριστιανούς, νιώθοντας ταυτόχρονα **προστάτης** **όλων** των πολιτών, χριστιανών και ειδωλολατρών, επιθυμώντας την **ενότητα** της Αυτοκρατορίας.

● Πριν τη μάχη στη **Μουλβία** **Γέφυρα (312)** εναντίον του Μαξέντιου,είδε σε **όραμα** το **Σταυρό** και από κάτω το μήνυμα « **τούτω**  **νίκα**», δηλαδή «με το Σταυρό νίκησε». Αποδεχόμενος το όραμα ως **θεϊκό** σημάδι, η **μεταστροφή** του προς το Χριστιανισμό ήταν **πλήρης**.

● Μετέφερε το **χριστόγραμμα** (σύμβολο του Χριστού) από τη στρατιωτική σημαία (από το λάβαρο) στα νομίσματα.

● Με το Διάταγμα των **Μεδιολάνων** **(313)** αναγνώρισε σε όλους τους πολίτες της Αυτοκρατορίας το δικαίωμα της **ανεξιθρησκίας**. Αναγνώρισε επομένως την **ελεύθερη** άσκηση της χριστιανικής λατρείας και **ίσα** δικαιώματα στους χριστιανούς.

● Σταμάτησε τους **διωγμούς** των χριστιανών, όταν έγινε ο απόλυτος κυρίαρχος της Αυτοκρατορίας νικώντας το Λικίνιο (324).

● Συγκάλεσε τους **Επισκόπους** των επαρχιών στην **Α΄** **Οικουμενική** **Σύνοδο** της **Νίκαιας** **(325)**, οι οποίοι διατύπωσαν στα **ελληνικά** τη **διδασκαλία** της Εκκλησίας έναντι των **αιρέσεων**. ***Ασκήσεις 2,3,4,5,6***

**2β. ΤΟ ΓΕΡΜΑΝΙΚΟ-ΓΟΤΘΙΚΟ ΠΡΟΒΛΗΜΑ (σελ. 11-12)**

● Τα γερμανικά φύλα από τον 3ο αιώνα μ.Χ. **εισβάλλουν** στην Ευρώπη.

● Οι αυτοκράτορες τα πείθουν να στραφούν προς τη Δύση ή επιτρέπουν σε αυτά να εγκατασταθούν **ειρηνικά** στην ισχυρή Ανατολή και προσπαθούν να τα **αφομοιώσουν**.

● Το **378** οι Βυζαντινοί ηττώνται από τους Γότθους στην **Αδριανούπολη** και γι’ αυτό το λόγο ο **Θεοδόσιος** ο **Α**΄ **(379-395)** δίνει στους ηγέτες των Γότθων **ανώτερες** θέσεις στο στρατό και τη διοίκηση, στοχεύοντας παράλληλα να τους **ενσωματώσει**.

● Βυζαντινοί λόγιοι και πολιτικοί **αντιδρούν** στον κίνδυνο **εκγερμανισμού** του κράτους και ιδρύουν **πατριωτικό** και **αντιγερμανικό κόμμα**. Ξεσηκώνουν το λαό, **εξοντώνουν** τους Γότθους και τον αρχηγό τους, το Γαϊνά **(400)**. ● Οι Γερμανοί **δεν** απομακρύνονται οριστικά από το στρατό και ξαναγίνονται **απαραίτητοι** λόγω της εμφάνισης των **Ούνων**.

● Το 471 με την εξόντωση του Γερμανού Άσπαρ, αρχηγού του βυζαντινού στρατού, **εξέλειψε** ο κίνδυνος να περάσει η εξουσία στα χέρια Γερμανών.

● Η οικονομικά εξαντλημένη Δύση **υποτάσσεται** το **476** στα γερμανικά φύλα, που ιδρύουν βασίλειο στην Ιταλία με κέντρο τη Ραβέννα.

● Ο αρχηγός τους Θεϋδέριχος αναγνωρίζει την επικυριαρχία της Κωνσταντινούπολης αλλά ουσιαστικά είναι **ανεξάρτητος**.

● Από το **χάος** στο οποίο βυθίστηκε η **δυτική** αυτοκρατορία πρόβαλε ενισχυμένη μια **άλλη** δύναμη, η **Ρωμαϊκή** **Εκκλησία**, η οποία είχε ήδη ωφεληθεί και από τη μεταφορά της πρωτεύουσας στην Κωνσταντινούπολη. ***Ασκήσεις 7,8***

**ΠΟΛΙΤΙΣΤΙΚΕΣ ΕΞΕΛΙΞΕΙΣ ₂**

● Οι επιστήμες, οι τέχνες, τα πνευματικά ιδρύματα και οι βιβλιοθήκες στη **Ρώμη** έχουν **παρακμάσει**.

● Στην Κωνσταντινούπολη γίνεται εντονότερη η **επιρροή** της **ελληνικής** πολιτιστικής παράδοσης, η οποία **ποτέ** δεν είχε διακοπεί.

● Η σύζυγος του ανίσχυρου αυτοκράτορα Θεοδοσίου Β΄ (408-450), η **Ευδοκία**, δημιουργεί το **Πανεπιστήμιο** της Κωνσταντινούπολης **(425)**, το οποίο έχει 16 **ελληνόφωνες** και 15 **λατινόφωνες** έδρες διδασκαλίας.

● Το 438 εκδίδεται ο **Θεοδοσιανός** **Κώδικας**, ο οποίος **διευκόλυνε** την απονομή της δικαιοσύνης. ***Άσκηση 9***

**3. Η ΠΑΛΗ ΤΗΣ ΟΡΘΟΔΟΞΙΑΣ ΜΕ ΤΙΣ ΑΙΡΕΣΕΙΣ ΚΑΙ ΤΗΝ ΑΡΧΑΙΑ ΘΡΗΣΚΕΙΑ (σελ. 13-15)**

● **Η αίρεση** - η κάθε αίρεση- είναι **νόθευση** (= παραποίηση ) της πίστης και **παρέκκλιση** από την ορθή χριστιανική διδασκαλία (Ορθοδοξία), όπως τη διατύπωσαν οι Οικουμενικές Σύνοδοι.

● Αίτια των αιρέσεων: 1. Η προσπάθεια **μετατροπής** του **Χριστιανισμού** από **θρησκεία** σε **ανθρώπινη** **φιλοσοφία**.

2. Οι τοπικές ή πολιτιστικές **διαφορές**, οι πολιτικές **σκοπιμότητες**.

3.Το χριστιανικό δόγμα **δεν** ήταν αρχικά αυστηρά καθορισμένο. Έτσι κάποιοι χριστιανοί (κυρίως κληρικοί) έδιναν **διάφορες** ερμηνείες.

● Οι κυριότερες αιρέσεις ήταν:

α. **Ο** **Αρειανισμός** (δίδασκε ότι ο Υιός είναι δημιούργημα του Πατρός). Καταδικάστηκε από τις Οικουμενικές Συνόδους της Νίκαιας (325) και της Κωνσταντινούπολης (381).

β. **Ο** **Νεστοριανισμός** (δίδασκε την υπεροχή της ανθρώπινης φύσης του Χριστού). Καταδικάστηκε από την Γ΄ Οικουμενική Σύνοδο της Εφέσου (431).

γ. **Ο Μονοφυσιτισμός** (δίδασκε την υπεροχή της θεϊκής φύσης του Χριστού). Καταδικάστηκε από τη Δ΄ Οικουμενική Σύνοδο της Χαλκηδόνας (451), αλλά **επικράτησε** σε Συρία, Παλαιστίνη, Αίγυπτο. Η θρησκευτική διαφοροποίηση αυτών των περιοχών με την Κωνσταντινούπολη τις οδήγησε να **αποδεχτούν** την κυριαρχία των Αράβων κατά τον 7ο αι. ***Άσκηση 10***

**Η ΣΥΓΚΡΟΥΣΗ ΜΕ ΤΗΝ ΑΡΧΑΙΑ ΘΡΗΣΚΕΙΑ**

● **Ο Ιουλιανός** **(361-363)** προσπάθησε αλλά **απέτυχε** να επαναφέρει τη λατρεία των Θεών του Ολύμπου, επειδή βρήκε **μικρή** απήχηση στο **λαό**, ειδικά του **ανατολικού** τμήματος της Αυτοκρατορίας.

● **Ο Θεοδόσιος ο Α**΄ (379-395) το **380** ανακηρύσσει το Χριστιανισμό **επίσημη** θρησκεία του Κράτους. Για τη θρησκευτική πολιτική του υπάρχουν **διαφωνίες** των μελετητών. ***Ασκήσεις 11,12,13***

**Η ΣΥΝΘΕΣΗ ΧΡΙΣΤΙΑΝΙΣΜΟΥ-ΕΛΛΗΝΙΣΜΟΥ**

● Οι Πατέρες και **Άγιοι** της εκκλησίας (**Μέγας** **Βασίλειος**, **Γρηγόριος** **Ναζιανζηνός**, **Ιωάννης** **Χρυσόστομος**, **Γρηγόριος** **Νύσσης**) υποδεικνύουν αντιμετώπιση του ελληνισμού **διαφορετική** από τις προηγούμενες , έχοντας σπουδάσει σε σχολές του.

● **Απορρίπτουν** την αρχαία ελληνική θρησκεία. **Αξιοποιούν** όμως την αρχαία ελληνική **γλώσσα** για την αντιμετώπιση των αιρέσεων και τη διαμόρφωση του δόγματος της Τριαδικής Θεότητας.

● Επιλέγουν **ό,τι** **χρειάζονται** από τα αρχαία κείμενα, όπως η μέλισσα από τα άνθη, και διευκολύνουν το διάλογο ελληνισμού και χριστιανισμού. ***Άσκηση 14***

**ΕΞΩΤΕΡΙΚΑ ΠΡΟΒΛΗΜΑΤΑ ΚΑΙ ΑΝΑΔΙΟΡΓΑΝΩΣΗ ΤΟΥ ΚΡΑΤΟΥΣ 1. ΤΟ ΕΡΓΟ ΤΟΥ ΙΟΥΣΤΙΝΙΑΝΟΥ (σελ. 16-18)**

● **Ο Ιουστινιανός** **(527-565)** συγκρούεται με τους **δήμους**, **Πράσινους** και **Βένετους**, που ήταν αθλητικά σωματεία με πολιτική δύναμη, την οποία απέκτησαν μετά τη **συμμετοχή** τους στην εξόντωση των Γότθων τον 5ο αιώνα.

● Καταστέλλει το **532** την εξέγερση των δήμων και του λαού **(«Στάση του Νίκα»)**, που έγινε λόγω της **δυσαρέσκειας** για τη βαριά φορολογία και κατά της **διαφθοράς** πολλών αξιωματούχων.

● **Ενισχύει** την αυτοκρατορική εξουσία, **περιορίζει** τη δύναμη των δήμων.

● **Προσπαθε**ί, χωρίς να το πετύχει, να **περιορίσει** τη δύναμη των **μεγαλογαιοκτημόνων** και την επιθετικότητά τους προς τους ελεύθερους αγρότες.

● **Διαδίδει** την Ορθοδοξία, **καταδιώκει** τους οπαδούς των αιρέσεων.

● Εισάγει την καλλιέργεια του **μεταξιού** από την Κίνα. ***Άσκηση 15***

**ΝΟΜΟΘΕΤΙΚΟ ΕΡΓΟ ΤΟΥ ΙΟΥΣΤΙΝΙΑΝΟΥ**

● **Κωδικοποιεί** το Ρωμαϊκό Δίκαιο, γιατί το πλήθος και οι αντιφάσεις των νόμων **δυσκολεύουν** την απονομή της δικαιοσύνης.

● **Αναθεωρεί** το Ρωμαϊκό Δίκαιο, λόγω επίδρασης του **Χριστιανισμού** και του **εθιμικού** δικαίου της **εξελληνισμένης** Ανατολής.

● Εκδίδει τις **Νεαρές**, δηλαδή τους νέους νόμους που εκδόθηκαν μετά το 534 και γράφτηκαν κατά κύριο λόγο στα **ελληνικά**.

● Το Δίκαιο του Ιουστινιανού αποτελεί τη **βάση** του Δικαίου της Νεότερης Ευρώπης.  ***Άσκηση 16***

**ΕΞΩΤΕΡΙΚΗ ΠΟΛΙΤΙΚΗ ΤΟΥ ΙΟΥΣΤΙΝΙΑΝΟΥ ₃**

● Για να **ανορθώσει** τη βυζαντινή εξουσία στη Δύση, πολεμά και νικά τους **Βάνδαλους** στη Βόρεια Αφρική, τους **Οστρογότθους** στην Ιταλία και τους **Βησιγότθους** στην Ισπανία, απασχολώντας όμως το στρατό για πάνω από 20 χρόνια (533-555).

● Κτίζει ισχυρά **φρούρια** στα βόρεια σύνορα, αλλά **δεν** **αναχαιτίζει** τις εισβολές των **Σλάβων**, διότι **έλειπαν** οι απαραίτητες στρατιωτικές δυνάμεις. Έτσι, την εποχή κατά την οποία οι Βυζαντινοί νικούν στην απόμακρη Δύση, οι **κεντρικές** επαρχίες **ερημώνουν**.

● Το 562, καταβάλλοντας **ετήσιο φόρο**, υπογράφει συνθήκη ειρήνης με τους Πέρσες.

● Οι **διαρκείς** πόλεμοι **αδειάζουν** τα κρατικά ταμεία και **εξασθενίζουν** τη διεθνή θέση του Βυζαντίου, με ολέθριες επιπτώσεις για την εδαφική του ακεραιότητα **στο** **μέλλον**. ***Άσκηση 17***

**ΟΙΚΟΔΟΜΙΚΟ ΠΡΟΓΡΑΜΜΑ ΤΟΥ ΙΟΥΣΤΙΝΙΑΝΟΥ**

● Κατασκευάζει έργα για την **άμυνα** (φρούρια, τείχη) και την κοινή **ωφέλεια** (δρόμοι, γέφυρες, υδραγωγεία, αποθήκες).

● Κτίζει 32 ναούς στην Κωνσταντινούπολη, ανάμεσά τους και **την** **Αγία** **Σοφία**.

● Η Αγία Σοφία κατασκευάστηκε με σχέδια των αρχιτεκτόνων **Ανθέμιου** και **Ισίδωρου**. Είναι **βασιλική** **με** **τρούλο** (συνδυασμός μακρόστενου και κυκλικού κτηρίου).

**2. Ο ΗΡΑΚΛΕΙΟΣ ΚΑΙ Η ΔΥΝΑΣΤΕΙΑ ΤΟΥ (610-717): ΕΣΩΤΕΡΙΚΗ ΜΕΤΑΡΡΥΘΜΙΣΗ ΚΑΙ ΑΓΩΝΑΣ ΕΠΙΒΙΩΣΗΣ (σελ. 19-21)**

● Από τα **μέσα του 6ου**  έως τις **αρχές του 7ου**  αιώνα, το Βυζάντιο συγκλονίζεται από λοιμούς, κακές σοδειές, σεισμούς και εισβολές (**Λογγοβάρδων** στην Ιταλία, **Αβάρων** και **Σλάβων** στα Βαλκάνια, **Περσών** στη Μικρά Ασία), που οδηγούν σε **πολύπλευρη** **κρίση**:

1. Οι πόλεις παρακμάζουν και ο πληθυσμός μειώνεται. 2. Υποχωρεί το εμπόριο και η κυκλοφορία του νομίσματος.

3. Η οικονομική κρίση οδηγεί στην παραμέληση του στρατού.

● Το κράτος επομένως χρειάζεται **ριζική** μεταρρύθμιση, για να **αποτρέψει** την καταστροφή του.

**ΟΙ ΠΟΛΕΜΟΙ ΤΟΥ ΗΡΑΚΛΕΙΟΥ**

● **Ο Ηράκλειος (610-641) αναδιοργανώνει** το στρατό με τη βοήθεια της **εκκλησίας** και ως στρατηγός-αυτοκράτορας **ηγείται** στις εκστρατείες, ενέργεια **ασυνήθιστη** μετά την εποχή του Θεοδοσίου Α΄.

● Δίνει **θρησκευτικό** **χαρακτήρα** στον πόλεμο κατά των Περσών, οι οποίοι είχαν αρπάξει το 614 τον **Τίμιο** **Σταυρό**, και εμψυχώνει τους στρατιώτες με φλογερές ομιλίες υπέρ του **χριστιανισμού** και της **Ρωμανίας**. Το Βυζάντιο δείχνει **το** **χριστιανικό** **του** **χαρακτήρα**.

● Συντρίβει τους Πέρσες στη Νινευί (627) και **ανακτά** τις επαρχίες στην Εγγύς Ανατολή με την **εξαετή** εκστρατεία του (622-628).

● Άβαροι και Σλάβοι **πολιόρκησαν** το **626** την Κωνσταντινούπολη από στεριά και θάλασσα, όταν ο Ηράκλειος ήταν **απών**. Επειδή όμως οι Σλάβοι **ηττήθηκαν** κατά κράτος στη θάλασσα, η πολιορκία λύθηκε.

● Καθιέρωσε την ελληνική γλώσσα ως **επίσημη** γλώσσα της Αυτοκρατορίας. Η γλώσσα του **λαού** και της **Εκκλησίας** έγινε γλώσσα και του **Κράτους** . Έκοψε χάλκινα νομίσματα με την ελληνική επιγραφή «ἐν τούτῳ νίκα».

● **Εγκατέλειψε** τους πολύπλοκους αυτοκρατορικούς τίτλους και προτίμησε τη **λαϊκή** **ελληνική** ονομασία **«βασιλεύς»**.

***Ασκήσεις 18,19* ΤΟ ΣΥΣΤΗΜΑ ΤΩΝ «ΘΕΜΑΤΩΝ»**

● Οι επιτυχίες του Ηράκλειου **σκιάζονται** από τις κατακτήσεις των **Αράβων**, με τους οποίους **δεν** πολέμησε, επειδή οι νίκες τους τον **διαλύουν** σωματικά και ψυχικά. Οι Άραβες αρχίζουν την επέκτασή τους **συντρίβοντας** το **636** το βυζαντινό στρατό στον ποταμό **Γιαρμούκ** της Συρίας.

● Οι διάδοχοί του, για να τους αντιμετωπίσουν, εγκαθιδρύουν στη Μικρά Ασία τα **Θέματα**, τα οποία είναι διοικητικές περιφέρειες με **δικό** τους στρατό.

● Το κράτος **παραχωρεί** τα κτήματα των θεμάτων (**στρατιωτόπια**) στους αγρότες, οι οποίοι συντηρούν τις οικογένειές τους, αγοράζουν τον οπλισμό τους, **υπηρετούν** το στρατό και καλύπτουν τα έξοδα των εκστρατειών.

● Ο **εθνικός** στρατός των θεμάτων, που **αντικατέστησε** τους στρατούς των **μισθοφόρων**, ήταν **αποτελεσματικός** για την άμυνα της αυτοκρατορίας. ***Άσκηση 20***

**Ο ΚΟΣΜΟΣ ΤΟΥ ΙΣΛΑΜ ΚΑΤΑ ΤΗΝ ΠΕΡΙΟΔΟ ΤΟΥ ΜΕΣΑΙΩΝΑ. 1. Η ΕΞΑΠΛΩΣΗ ΤΩΝ ΑΡΑΒΩΝ (σελ. 27-28)**

● Οι Άραβες πολιόρκησαν **χωρίς** αποτέλεσμα δύο φορές την Κωνσταντινούπολη, από το **674** έως το **678** και από το **717** έως το **718**. Η Πόλη σώθηκε χάρη στο **«υγρό πυρ»** και τα **τείχη** της.

● Οι Άραβες, μετά την πρώτη πολιορκία της Κωνσταντινούπολης, κατέκτησαν όλη τη Βόρεια Αφρική και περάσανε το 711 στην Ισπανία.

● Το 732, **χωρίς** την αρχική τους ορμή, **ηττώνται** από τους Φράγκους στο **Πουατιέ** (σύνορα Ισπανίας και Γαλλίας). .  ***Ασκήσεις 21,22,23***

**ΠΕΡΙΟΔΟΣ ΤΗΣ ΜΕΓΑΛΗΣ ΑΚΜΗΣ ΤΟΥ ΒΥΖΑΝΤΙΟΥ (717-1025). Η ΠΑΓΙΩΣΗ ΤΗΣ ΒΥΖΑΝΤΙΝΗΣ ΚΥΡΙΑΡΧΙΑΣ ΣΤΑ ₄ ΒΑΛΚΑΝΙΑ ΚΑΙ ΤΗ ΜΙΚΡΑ ΑΣΙΑ. 2. Η ΜΕΤΑΒΑΤΙΚΗ ΕΠΟΧΗ: ΕΡΙΔΕΣ ΓΙΑ ΤΗ ΛΑΤΡΕΙΑ ΤΩΝ ΕΙΚΟΝΩΝ (σελ. 34-35)**

● **Οι** **διαφορετικές** απαντήσεις πάνω στο ερώτημα αν είναι **σύμφωνη** με την ορθόδοξη παράδοση η **λατρεία** των εικόνων οδήγησαν στην **Εικονομαχία**, που ήταν μία **εμφύλια** διαμάχη ανάμεσα σε **εικονομάχους** και **εικονολάτρες**.

● **Αίτια**: 1. **Η εύνοια** των **Ισαύρων**, οι οποίοι ήταν εικονομάχοι αυτοκράτορες **{ Λέων ο Γ΄ (717-740) και Κωνσταντίνος ο Ε΄ (740-775)}**, προς τους πληθυσμούς της Μικράς Ασίας, που σήκωναν το βάρος της **άμυνας** κατά των **Αράβων**.

2. Η επιθυμία των Ισαύρων να **εξουσιάσουν** την Εκκλησία και να **περιορίσουν** τη δύναμη των μοναστηριών.

3. **Οι ανεικονικές** (οι αντίθετες, δηλαδή, με την απεικόνιση προσώπων) **αντιλήψεις** των **γειτονικών** Ιουδαίων και Μουσουλμάνων, που απέρριπταν τη λατρεία των εικόνων ως **ειδωλολατρική**.

**ΦΑΣΕΙΣ ΤΗΣ ΕΙΚΟΝΟΜΑΧΙΑΣ**

● Στην αρχή της 1ης φάσης (726-787) απομακρύνθηκε η εικόνα του Χριστού από τη Χαλκή Πύλη, γεγονός που προκάλεσε την **αντίδραση** του λαού της Κωνσταντινούπολης.

● Το 727 οι **εικονόφιλοι** «Ελλαδικοί» με αρχηγό τον **Κοσμά** εκστρατεύουν ανεπιτυχώς **εναντίον** της Κωνσταντινούπολης.

● Με διάταγμα του 730 οι εικονολάτρες **τιμωρήθηκαν** με εξορίες, φυλακίσεις, δημεύσεις περιουσιών.

● Το 761, **ο Κωνσταντίνος ο Ε**΄ άρχισε **να** **τρομοκρατεί** τους μοναχούς και **να** **καταστρέφει** τα προπύργια της εικονολατρίας, τα μοναστήρια.

● **Ο Άγιος Ιωάννης ο Δαμασκηνός** υπερασπίστηκε τους εικονολάτρες, διευκρινίζοντας ότι **δεν** προσκυνούν το ξύλο μιας εικόνας αλλά το **εικονιζόμενο** **πρόσωπο**.

● Η αντιβασίλισσα **Ειρήνη η Αθηναία (797-802)** συγκάλεσε τη **Ζ΄ Οικουμενική** **Σύνοδο** ,**το** **787**, με την οποία αποκαταστάθηκαν οι εικόνες. Έγινε η διευκρίνιση ότι οι πιστοί απονέμουν στις εικόνες **τιμητική** **προσκύνηση**.

● Η 2η φάση άρχισε το 815, όταν ο **Λέων ο Ε΄(813-820)** απέδωσε στην εικονολατρία τις ήττες των Βυζαντινών στα πεδία των μαχών.

● Η Αυγούστα **Θεοδώρα** με τη σύνοδο του **843** αποκατέστησε και αναστήλωσε **οριστικά** τις εικόνες. ***Άσκηση 24***

**ΣΗΜΑΣΙΑ ΤΗΣ ΝΙΚΗΣ ΤΩΝ ΕΙΚΟΝΟΛΑΤΡΩΝ – ΣΥΝΕΠΕΙΕΣ ΤΗΣ ΕΙΚΟΝΟΜΑΧΙΑΣ**

● Η αποκατάσταση των εικόνων οδήγησε στην **νίκη** της **ελληνικής** πνευματικής παράδοσης , που ήταν υπέρ της απεικόνισης, εναντίον της **ασιατικής** παράδοσης, που ήταν κατά της απεικόνισης.

● Εγκαινιάστηκε περίοδος **γόνιμης** **συνεργασίας** του Κράτους με την Εκκλησία, η οποία **αφοσιώθηκε** στο ιεραποστολικό της έργο.

● Η Ρωμαϊκή Εκκλησία, λόγω των εικονομάχων, απομακρύνθηκε από το Βυζάντιο και αναζήτησε στήριξη στους ηγεμόνες των Φράγκων.

**ΔΙΕΥΚΡΙΝΙΣΗ**: Η διαμάχη της Εικονομαχίας **δεν** έγινε για λόγους **ομορφιάς**, αλλά **για** λόγους **πίστης**, διότι από τους εικονομάχους αμφισβητούνταν η ίδια η **ενσάρκωση** του Χριστού. ***Ασκήσεις 25,26,27***

**3. Η ΒΑΣΙΛΕΙΑ ΤΟΥ ΜΙΧΑΗΛ Γ΄ ΚΑΙ Η ΑΥΓΗ ΤΗΣ ΝΕΑΣ ΕΠΟΧΗΣ (σελ. 36-37)**

● Η αναστήλωση των εικόνων επέτρεψε στους Βυζαντινούς να ασχοληθούν με την **άμυνα** και **τα έργα του πολιτισμού**.

● Ο καίσαρας **Βάρδας**, θείος του αυτοκράτορα **Μιχαήλ** **Γ΄ (842-867)**, ίδρυσε **τη σχολή της** **Μαγναύρας**, πανεπιστήμιο με σχολές φιλοσοφίας, γεωμετρίας, αστρονομίας και γραμματικής. Διευθυντής της ανέλαβε ο **Λέων** ο **Φιλόσοφος** (ή **Μαθηματικός**),επιστήμονας με μεγάλη φήμη.

● Η σχολή ανέπτυξε έντονη πνευματική δραστηριότητα και προετοίμασε την **αναβίωση** των αρχαίων γραμμάτων.

● Οι λόγιοι **αναζητούν**, **συλλέγουν**, **ταξινομούν**, **αντιγράφουν**, **μελετούν** και **σχολιάζουν** χειρόγραφα **αρχαίων** **κλασικών**.

● **Ο Φώτιος**, πατριάρχης Κωνσταντινουπόλεως, γράφει τη **Μυριόβιβλο** (περιέχει 300 φιλολογικά δοκίμια για **αρχαία** και **χριστιανικά** έργα), λεξικό, θεολογικά έργα και **πρωτοστατεί** στον εκχριστιανισμό των **Σλάβων**, των **Βούλγαρων** και των **Βαράγγων**. ***Ασκήσεις 28,29,30***

**ΑΡΑΒΙΚΟΙ ΠΟΛΕΜΟΙ ΚΑΙ ΕΠΙΚΗ ΠΟΙΗΣΗ**

● Ως τα μέσα του 9ου αι. οι Άραβες **λεηλατούν** τις ανατολικές επαρχίες. Το 838 κυριεύουν το Αμόριο, ισχυρό φρούριο της Μικράς Ασίας.

● Αργότερα άρχισε η αντεπίθεση των Βυζαντινών. Το 863 ο βυζαντινός στρατός νίκησε τον εμίρη της Μελιτηνής.

● Οι πόλεμοι με τους Άραβες **εμπνέουν** τη βυζαντινή **επική** **ποίηση**.

● Δημιουργείται το **ακριτικό** **τραγούδι**, πρόδρομοςτου **δημοτικού** **τραγουδιού**. Άσματα ανωνύμων **εξυμνούν** τους **ακρίτες**, που προστατεύουν τα ανατολικά σύνορα του Βυζαντίου (Άκραι).

● Αξιομνημόνευτο είναι το έπος του **Βασίλειου** **Διγενή** **Ακρίτα**.

● Περιφερόμενοι τραγουδιστές έψαλλαν τα άσματα στις επαρχίες της Μικράς Ασίας.

● Αυτή η **λαϊκότροπη** ή **δημώδης** λογοτεχνία αναπτύσσεται **παράλληλα** με τη **λόγια** γραμματεία. ***Ασκήσεις 31,32***

**4. Η ΔΙΑΔΟΣΗ ΤΟΥ ΧΡΙΣΤΙΑΝΙΣΜΟΥ ΣΤΟΥΣ ΜΟΡΑΒΟΥΣ ΚΑΙ ΤΟΥΣ ΒΟΥΛΓΑΡΟΥΣ (σελ. 39-40) ₅**

● Ο **Ραστισλάβος**, ηγεμόνας της **Μοραβίας** (περιοχή της Τσεχίας), για να αντιμετωπίσει την απειλή Γερμανών και Βουλγάρων, **ζήτησε** από το Βυζάντιο τον **εκχριστιανισμό** του λαού του. Ενοχλούνταν επίσης από την **απαίτηση** **δυτικών** ιεραποστόλων να **επιβάλουν** τα Λατινικά ως γλώσσα των Μοραβών.

● Ο Μιχαήλ Γ΄ και ο πατριάρχης Φώτιος, για να επεκτείνουν την επιρροή του Βυζαντίου στην κεντρική Ευρώπη, έστειλαν τους αδελφούς **Κύριλλο** και **Μεθόδιο** που κατάγονταν από τη **Θεσσαλονίκη** **(863)**.

● Ο Κύριλλος **δημιούργησε** το σλαβικό αλφάβητο και απέδωσε **στα** **σλαβικά** τη Θεία Λειτουργία και τα ιερά βιβλία.

● Ο **σεβασμός** που έδειξαν προς τους Μοραβούς προκάλεσε τις **αντιδράσεις** του γερμανολατινικού κλήρου, που **καταδίωξε** τους ιεραποστόλους και τους μαθητές τους, Έτσι το έργο τους **δε ρίζωσε** στους λαούς της Ανατολικής Ευρώπης ( Τσέχους, Σλοβένους, Πολωνούς), στους οποίους οι Φράγκοι **επέβαλαν** τελικά τη **λατινική** γλώσσα.

● Οι **Βάραγγοι**,οι **Βούλγαροι** καιοι **Σέρβοι** μυήθηκαν στo πολιτιστικό σύστημα των **Ελλήνων** και του **Χριστιανισμού** και ενίσχυσαν την ενότητα της φυλής τους με την κοινή πίστη. ***Ασκήσεις 33,34,35***

**ΤΟ ΠΡΩΤΟ ΣΧΙΣΜΑ**

● Η Σύνοδος του **867** **αναθεμάτισε** τον Πάπα της Ρώμης και απέρριψε το δόγμα **filioque** (=και από τον Υιό), με το οποίο η Δυτική Εκκλησία υποστήριζε την αιρετική άποψη ότι το Άγιο Πνεύμα εκπορεύεται και από τον Υιό.

**5. Η ΒΥΖΑΝΤΙΝΗ ΕΠΟΠΟΙΪΑ. ΕΠΙΚΟΙ ΑΓΩΝΕΣ ΚΑΙ ΕΠΕΚΤΑΣΗ ΤΗΣ ΑΥΤΟΚΡΑΤΟΡΙΑΣ (σελ. 41)**

**ΑΓΩΝΕΣ ΜΕ ΤΟΥΣ ΑΡΑΒΕΣ**

● **O Ρωμανός Λεκαπηνός (919-944)** εγκαινιάζει τη στρατιωτική **αντεπίθεση** κατά των Αράβων.

● Την περίοδο των αυτοκρατόρων **Νικηφόρου** **Φωκά (963-969)**, **Ιωάννη** **Τσιμισκή (969-976)**, **Βασιλείου** **Β΄ (976-1025)**, το Βυζάντιο στοχεύει να **ανακτήσει** όλες της παλιές κτήσεις της Εγγύς Ανατολής. Τότε κατακτώνται η **Κρήτη** **(961**), η Κύπρος (965) και τμήματα της Κιλικίας ,της Συρίας και της Παλαιστίνης. ***Ασκήσεις 36,37,38,39***

**ΑΓΩΝΕΣ ΜΕ ΤΟΥΣ ΒΟΥΛΓΑΡΟΥΣ**

● Ο ελληνομαθής ηγεμόνας των Βούλγαρων **Συμεών** (893-927) **πολιορκεί** δύο φορές την Κωνσταντινούπολη και αυτοτιτλοφορείται «βασιλεύς Βουλγάρων και Ρωμαίων». Ο θάνατός του **ματαίωσε** την επιδίωξή του να **κατακτήσει** το βυζαντινό αυτοκρατορικό στέμμα.

● Ο τσάρος **Σαμουήλ** (976-1014) ιδρύει **νέο** βουλγαρικό κράτος στην Αχρίδα. Το επεκτείνει **νικώντας** τους Βυζαντινούς.

● Ο **Βασίλειος** **Β΄** ο **Βουλγαροκτόνος**, απασχολημένος αρχικά με τις επαναστάσεις των μεγαλογαιοκτημόνων της Μικράς Ασίας Βάρδα Σκληρού και Βάρδα Φωκά, συντρίβει τελικά τους Βούλγαρους στις μάχες του Σπερχειού **(997)** και του **Κλειδίου** **(1014)**, κοντά στο Στρυμόνα, και τους υποτάσσει ύστερα από **πολυετείς** αγώνες.

**ΟΙ ΣΥΝΕΠΕΙΕΣ ΤΩΝ ΠΟΛΕΜΩΝ ΤΟΥ 10ου ΑΙΩΝΑ**

● Οι κατακτήσεις των Βυζαντινών ευνοούν την **άνθιση** της οικονομίας.

● Tο κράτος κέρδισε νέα **εδάφη**, **παραγωγικό** **δυναμικό** και **έσοδα**.

● Η **διακοπή** των αραβικών επιδρομών επιτρέπει την **ειρηνική** καλλιέργεια της γης.

● **Πολλαπλασιάζεται** η παραγωγή και τα νομισματικά αποθέματα. ● Ο πλούτος φέρνει **ευμάρεια**. Οι πολίτες νιώθουν **αυτοπεποίθηση**, ενώ παράλληλα ενισχύεται το **διεθνές** **κύρος** του κράτους.

**6. Η ΙΔΡΥΣΗ, Η ΕΞΕΛΙΞΗ ΚΑΙ Ο ΕΚΧΡΙΣΤΙΑΝΙΣΜΟΣ ΤΟΥ ΡΩΣΙΚΟΥ ΚΡΑΤΟΥΣ (σελ. 43-44)**

● Ύστερα από δύο αποτυχημένες εκστρατείες κατά της Κωνσταντινούπολης (τέλη 9ου και αρχές 10ου αιώνα), οι Ρώσοι υπέγραψαν το 911 και το 944 δύο σημαντικές εμπορικές συνθήκες με το Βυζάντιο. Η μεγάλη Δούκισσα της Ρωσίας **Όλγα** βαφτίζεται χριστιανή το **957**, κατά τη διάρκεια επίσημης επίσκεψής της στην Κωνσταντινούπολη.

● Ο αυτοκράτορας **Βασίλειος** **Β**΄, με τη βοήθεια του Ρώσου ηγεμόνα **Βλαδίμηρου**, εγγονού της Όλγας, συντρίβει την ανταρσία των **«δυνατών»** (των κατόχων **μεγάλων** εκτάσεων γης) της Μικράς Ασίας.

● Ο Βλαδίμηρος **παντρεύεται** την αδελφή του Βασιλείου, **την** **Άννα**, και **βαπτίζεται** χριστιανός **(989)**.

● Ακολουθεί ομαδική **βάπτιση** των Ρώσων στα νερά του Δνείπερου.

● Η τεράστια έκταση της Ρωσίας εντάσσεται στη σφαίρα επιρροής του βυζαντινού πολιτισμού (χριστιανικού και ελληνικού). ● Αυξάνονται οι εμπορικές **συναλλαγές** τους με το Βυζάντιο. ***Άσκηση 40α***

**7. ΣΧΕΣΕΙΣ ΒΥΖΑΝΤΙΟΥ - ΔΥΣΗΣ. ΑΓΩΝΕΣ ΓΙΑ ΤΗ ΔΙΑΤΗΡΗΣΗ ΤΩΝ ΙΤΑΛΙΚΩΝ ΚΤΗΣΕΩΝ (σελ. 45-46)**

● Λόγω των επιθέσεων των Σλάβων τον 7ο- 8ο αιώνα, πληθυσμοί από την Ελλάδα **μετοικούν** στη Σικελία και τη Νότια Ιταλία , ενισχύοντας έτσι το ελληνικό στοιχείο που κατοικούσε εκεί ήδη από την αρχαιότητα (**Μεγάλη Ελλάδα**).

● Τον 10ο αιώνα οι Άραβες κατακτούν τη Σικελία. Στο Βυζάντιο παραμένει η Νότια Ιταλία, χωρισμένη σε τρία θέματα.

**ΓΕΡΜΑΝΟΙ ΚΑΙ ΒΥΖΑΝΤΙΟ**

● Ο Γερμανός βασιλιάς Όθων ο Α΄ στέφεται από τον Πάπα στη Ρώμη αυτοκράτορας Ρωμαίων (962) και απειλεί τις βυζαντινές κτήσεις στην Ιταλία.

● Ο Βασίλειος Β΄ αντιμετωπίζει τους Γερμανούς με τη **βοήθεια** των **Βενετών** και των **Πισατών**, στους οποίους **₆** παραχωρεί **εμπορικά** **προνόμια**.

● Τον 11ο αιώνα γίνονται επικίνδυνοι για τις βυζαντινές κτήσεις στη Νότια Ιταλία οι **Νορμανδοί**. ***Ασκήσεις 40β,γ***

**ΚΟΙΝΩΝΙΑ ΚΑΙ ΟΙΚΟΝΟΜΙΑ. 2β. ΝΟΜΟΙ ΚΑΤΑ ΤΩΝ ΔΥΝΑΤΩΝ (σελ. 50)**

● Η οικονομία και ο στρατός του Βυζαντίου στηρίζεται στους **μικρούς** και **μεσαίους** **ιδιοκτήτες**.

● Η **Μακεδονική** Δυναστεία από το **922** έως το **1025** (θάνατος Βασιλείου Β΄) **προσπαθεί να προστατέψει** με νόμους τους αγρότες από τις **καταχρήσεις** των **δυνατών**, οι οποίοι στοχεύουν να είναι **ανεξάρτητοι** από την κεντρική εξουσία της Κωνσταντινούπολης και (κάποιοι) να **κατακτήσουν** την εξουσία.

● Με το **«αλληλέγγυον»** (νόμο του **1002** από το **Βασίλειο** **Β**΄) ορίζεται ότι **οι δυνατοί θα πληρώνουν τους φόρους των φτωχών** της κοινότητας στην οποία ανήκουν. ***Άσκηση 41***

**ΠΕΡΙΟΔΟΣ ΤΗΣ ΚΡΙΣΗΣ ΤΟΥ ΒΥΖΑΝΤΙΟΥ (1025-1453). Η ΕΞΑΣΘΕΝΗΣΗ ΤΟΥ ΒΥΖΑΝΤΙΟΥ ΚΑΙ ΤΟ ΣΧΙΣΜΑ ΜΕ ΤΗ ΔΥΣΗ. 1. Η ΚΡΙΣΗ ΚΑΙ ΟΙ ΑΠΩΛΕΙΕΣ ΤΗΣ ΑΥΤΟΚΡΑΤΟΡΙΑΣ ΚΑΤΑ ΤΟΝ 11ο ΑΙΩΝΑ (1025-1081) (σελ. 53-54)**

● Οι θρίαμβοι του Βασιλείου Β΄ ανέδειξαν το Βυζάντιο σε **παγκόσμια** δύναμη με **διεθνή** ρόλο.

● Η **ψευδαίσθηση** της διαρκούς ειρήνης οδήγησε τους βυζαντινούς σε μέτρα **αποστρατιωτικοποίησης**:

1. **Παραμέλησαν** το στόλο. 2. **Διέλυσαν** τα θέματα και τους θεματικούς στρατούς.

3. **Αντικατέστησαν** την υποχρεωτική θητεία με φόρο.

4. **Στρατολόγησαν** **μισθοφόρους** και χρησιμοποίησαν **πολλούς** ξένους σε **ανώτερες** θέσεις.

● Οι **νέοι** φόροι οδήγησαν τους αγρότες σε **ταραχές** και **εξεγέρσεις**.

● Την εξουσία παίρνουν **αδέξιοι** Αυτοκράτορες. Η περίοδος από το θάνατο του Βασιλείου Β΄ **(1025)** έως την αρχή της δυναστείας των Κομνηνών **(1081)** αποτελεί μια φάση **στασιμότητας** και **υποχώρησης** της βυζαντινής δύναμης.

**ΟΙ ΣΤΡΑΤΙΩΤΙΚΕΣ ΑΠΟΤΥΧΙΕΣ**

● Νέοι εχθροί απειλούν την εδαφική ακεραιότητα της αυτοκρατορίας:

1. Οι **Σελτζούκοι** **Τούρκοι**, που συντρίβουν τους μισθοφόρους του Βυζαντίου στο **Ματζικέρτ (1071)**, βορειοδυτικά της λίμνης Βαν της Αρμενίας.

2. Οι **Νορμανδοί** από τη Σκανδιναβία, που καταλαμβάνουν το Μπάρι **(1071)** και **αφαιρούν** από το Βυζάντιο τις ιταλικές κτήσεις. ***Άσκηση 42***

**2. ΟΙ ΚΟΜΝΗΝΟΙ ΚΑΙ Η ΜΕΡΙΚΗ ΑΝΑΔΙΟΡΓΑΝΩΣΗ ΤΗΣ ΑΥΤΟΚΡΑΤΟΡΙΑΣ (σελ. 55-56)**

● **Οι Κομνηνοί**, ο **Αλέξιος Α΄**,ο **Ιωάννης Β΄ και** ο **Μανουήλ Α΄**,οι οποίοι ήταν αυτοκράτορεςδιαδοχικάαπότο **1081** έωςτο **1180)**, στηρίχθηκαν στους **ευγενείς** (**αριστοκράτες**).Σε αυτούς παραχώρησαν **ισόβια** αγροκτήματα (μαζί με τους αγρότες που εργάζονταν εκεί) και φορολογικές απαλλαγές με αντάλλαγμα την παροχή στρατιωτικών υπηρεσιών (**θεσμός της πρόνοιας**).

● Οι **προνοιάριοι** ή στρατιώτες έγιναν **άρχουσα** τάξη και οι απλοί αγρότες βυθίστηκαν στην **αθλιότητα**. ***Άσκηση 43α***

**ΠΟΛΕΜΟΙ ΚΟΜΝΗΝΩΝ**

● Οι Κομνηνοί ,και **ιδίως ο Μανουήλ Α΄,** έκαναν πολλές εκστρατείες, έχοντας σκοπό την **ανασύσταση** της αυτοκρατορίας του παρελθόντος, με αποτέλεσμα το Βυζάντιο, που ήταν ήδη **εξαρτημένο** οικονομικά από την παρουσία των **Βενετών**, να χάσει **πολύτιμες** δυνάμεις.

**Η ΣΤΡΑΤΙΩΤΙΚΗ ΚΑΤΑΡΡΕΥΣΗ**

● Ο Μανουήλ Κομνηνός ενεπλάκη στο ιταλικό μέτωπο.

● Οι Τούρκοι ενθαρρύνθηκαν και επανέλαβαν τις επιθέσεις τους στα εδάφη του Βυζαντίου.

● Ο Βυζαντινός στρατός **δε** μπορεί να ανακόψει τις επιθέσεις των Τούρκων και συντρίβεται στο **Μυριοκέφαλο** της Φρυγίας **(1176)**.

● Οι Σελτζούκοι Τούρκοι, με τις σφαγές που κάνουν, αναγκάζουν κατοίκους της Μικράς Ασίας να καταφύγουν σε γειτονικές περιοχές.

● Πολλοί υπόδουλοι Μικρασιάτες **εξισλαμίζονται** είτε **βίαια** είτε με τη **θέλησή** τους.

● Το Βυζάντιο χάνει τους **πνεύμονές** του στις μικρασιατικές επαρχίες. ***Άσκηση 43β***

**3. Η ΕΝΕΤΙΚΗ ΟΙΚΟΝΟΜΙΚΗ ΔΙΕΙΣΔΥΣΗ ΚΑΙ ΤΟ ΣΧΙΣΜΑ ΤΩΝ ΕΚΚΛΗΣΙΩΝ (σελ. 57-58)**

● Ο Αλέξιος Α΄ Κομνηνός με τη **βοήθεια** του **βενετικού** **στόλου** νίκησε τους Νορμανδούς, που απειλούσαν την αυτοκρατορία, και με χρυσόβουλο του **1082** παραχώρησε στους Βενετούς **προνόμια**:

1.Τίτλους και χρηματικές χορηγίες στους άρχοντες της Βενετίας.

2. Σκάλες (αποβάθρες) και καταστήματα στην προκυμαία της Κωνσταντινούπολης για τους εμπόρους της Βενετίας.

3. Ελεύθερο εμπόριο στα βυζαντινά λιμάνια **χωρίς** **δασμούς**.

**ΣΥΝΕΠΕΙΕΣ ΤΩΝ ΠΡΟΝΟΜΙΩΝ ₇**

● Το Βυζάντιο **έχασε** την κυρίαρχη θέση στο εμπόριο της Μεσογείου και επομένως τη δυνατότητα να **παρακολουθήσει** την οικονομική **ανάπτυξη** των Δυτικών. ● Το Βυζάντιο **υποδουλώθηκε** **οικονομικά**, συνεπώς και **πολιτικά**.

● Οι Βενετοί άρχισαν να **ελέγχουν** οικονομικά την Ανατολή και ίδρυσαν μια πανίσχυρη **αποικιακή** αυτοκρατορία.

● Προς τα τέλη του 12ου αιώνα, αυτοκράτορες προσπάθησαν (καθυστερημένα και χωρίς αποτέλεσμα) να αντιδράσουν με σκοπό τη **μείωση** της δύναμης των Βενετών. Δήμευσαν περιουσίες Βενετών, υποκίνησαν το λαό εναντίον τους ή παραχώρησαν **προνόμια** και σε **άλλες** **ιταλικές** **πόλεις** (**Γένοβα**, **Πίζα**). ***Άσκηση 44***

**ΤΟ ΣΧΙΣΜΑ ΤΩΝ ΕΚΚΛΗΣΙΩΝ**

● Η αντιπαράθεση των πατριαρχείων **Κωνσταντινούπολης** και **Ρώμης** έχει τη ρίζα της στη επιθυμία του Πάπα της Ρώμης να είναι ο **πρώτος** από τους άλλους πατριάρχες και ταυτόχρονα να έχει το **αλάθητο**.

● Με την Κωνσταντινούπολη συμπαρατάχτηκαν τα πατριαρχεία Αντιόχειας, Ιεροσολύμων και Αλεξάνδρειας.

● Το **1054** επήλθε το οριστικό θρησκευτικό **Σχίσμα** ανάμεσα στους **διαφορετικούς** κόσμους της Ανατολής και της Δύσης.

● Οι χριστιανοί χωρίστηκαν σε **Ορθόδοξη** και **Ρωμαιοκαθολική** Εκκλησία, τις οποίες αντιπροσωπεύουν τα δύο πατριαρχεία.

● Οι σχέσεις των δύο πατριαρχείων διακόπηκαν πλήρως. Προκλήθηκε **μίσος** μεταξύ Ανατολής και Δύσης με **ανυπολόγιστες** επιπτώσεις στις τύχες της Βυζαντινής Αυτοκρατορίας. ***Ασκήσεις 45,46,47***

**ΟΙ ΣΤΑΥΡΟΦΟΡΙΕΣ ΚΑΙ ΟΙ ΣΥΝΕΠΕΙΕΣ ΤΟΥΣ ΓΙΑ ΤΟ ΒΥΖΑΝΤΙΟ. 1. ΟΙ ΣΤΑΥΡΟΦΟΡΙΕΣ ΚΑΙ Η ΠΡΩΤΗ ΑΛΩΣΗ ΤΗΣ ΠΟΛΗΣ ( σελ. 59-61)**

● Οι Σταυροφορίες έγιναν από τους **Πάπες** και τους **πολιτικούς** ηγέτες της Δύσης από τα **τέλη** **του 11ου** ως τις **αρχές του 13ου** αιώνα, με **φαινομενικό** στόχο την απελευθέρωση του Πανάγιου Τάφου και των Αγίων Τόπων από τους Σελτζούκους Τούρκους, **στην** **ουσία** όμως για να **επεκταθεί** η Δύση **εδαφικά** και **οικονομικά**.

● Στην **4η** σταυροφορία παρεξέκλιναν από την αρχική πορεία τους και **κατέλαβαν** την **Κωνσταντινούπολη** **(13 Απριλίου 1204)**.

● Αξίζει να σημειωθεί ότι το Βυζάντιο, λόγω **γεωγραφικής** θέσης, υπήρξε για τη Δύση **ασπίδα** **προστασίας** από τις επιδρομές των βαρβάρων, συμβάλλοντας έτσι στην οικονομική της ανάπτυξη. ***Ασκήσεις 48,49,50,51,52,53***

**2. Η ΠΕΡΙΟΔΟΣ ΤΗΣ ΛΑΤΙΝΟΚΡΑΤΙΑΣ ΚΑΙ ΤΑ ΕΛΛΗΝΙΚΑ ΚΡΑΤΗ (σελ. 62-63)**

● Μετά την πτώση της Πόλης **(1204)** ο ελληνισμός κατέφυγε σε **τρία** **ελληνικά** κράτη:

1. Στην αυτοκρατορία της **Τραπεζούντας** ( Νοτιοανατολικές ακτές του Εύξεινου Πόντου).

2. Στην αυτοκρατορία της **Νίκαιας** ( Βορειοδυτικό τμήμα της Μικράς Ασίας).

3. Στο κράτος της **Ηπείρου** ( Ήπειρος και Αιτωλοακαρνανία).

● Το 1259, μετά τη μάχη της Πελαγονίας κοντά στην Καστοριά, από τα κάστρα Μονεμβασιά, Μυστράς, Μάνη και Γεράκι δημιουργήθηκε ο **πυρήνας** του δεσποτάτου του **Μυστρά** στην Πελοπόννησο. ***Άσκηση 54α***

**Η ΑΝΑΚΤΗΣΗ ΤΗΣ ΠΟΛΗΣ**

● Οι Λατίνοι κατακτητές έδειξαν **υπεροψία** και **περιφρόνηση** προς τους Έλληνες, αποκαλώντας τους **υποτιμητικά** «σχισματικούς».

● Τα ελληνικά κράτη **συνένωσαν** τους Έλληνες και **αντιστάθηκαν** στους Λατίνους.

● Από το 12ο αιώνα οι Βυζαντινοί **συμβίβασαν** **οριστικά** στη συνείδησή τους τη **χριστιανική** πίστη με την **αρχαία** **ελληνική** κληρονομιά.

● Έχουν πια την **πεποίθηση** ότι ανήκουν στο **ίδιο** **γένος** με τους **Αρχαίους** **Έλληνες** (αυτοαποκαλούνται **Έλληνες** και **όχι** Ρωμαίοι), την ιστορική-πολιτιστική πορεία των οποίων **συνεχίζουν**.

● Οργανώθηκαν πολιτικά και στρατιωτικά, πρόκοψαν στην οικονομία και τον πολιτισμό.

● Επιδόθηκαν σε αγώνα δρόμου για την **ανασύσταση** της Βυζαντινής Αυτοκρατορίαςκαι την **ανάκτηση** της **Πόλης**, που έγινε το **1261** επί **Μιχαήλ** **Η**΄ **Παλαιολόγου** **(1258-1282)**. ***Ασκήσεις 54β,γ***

**ΑΝΑΣΥΣΤΑΣΗ ΤΟΥ ΒΥΖΑΝΤΙΟΥ ΚΑΙ ΥΠΟΤΑΓΗ ΣΤΟΥΣ ΟΘΩΜΑΝΟΥΣ. 1. ΕΞΑΠΛΩΣΗ ΤΩΝ ΤΟΥΡΚΩΝ ΚΑΙ ΤΕΛΕΥΤΑΙΕΣ ΠΡΟΣΠΑΘΕΙΕΣ ΓΙΑ ΑΝΑΣΧΕΣΗ ΤΟΥΣ (σελ. 65-66)**

● Το 14ο αιώνα οι **εμφύλιοι** πόλεμοι οδήγησαν σε οικονομική και στρατιωτική κατάρρευση. ● Το νόμισμα **υποτιμήθηκε**.

● Η βαριά **φορολογία** και η **εξαθλίωση** προκάλεσαν **επαναστάσεις** του λαού κατά των ευγενών.

● Το 1352 **Βενετοί** και **Γενουάτες** ναυμαχούν στο **Βόσπορο** για την κυριαρχία στο Βυζάντιο.

● Στο στρατό και το στόλο κυριαρχούν ξένοι **μισθοφόροι** (**Καταλανική** **Εταιρεία** και **Τούρκοι**).

● Η κραταιά αυτοκρατορία έγινε μια **αδύναμη** **αυτοκρατορία** των **Στενών**, η οποία **φυσιολογικά** καταλύθηκε από τους Οθωμανούς το 1453. ***Άσκηση 55***

**ΟΙ ΚΑΤΑΚΤΗΣΕΙΣ ΤΩΝ ΟΘΩΜΑΝΩΝ ₈**

● Οι Οθωμανοί από τις αρχές του 14ου αιώνα κατακτούν **βαθμιαία** τη Μικρά Ασία.

● Εκμεταλλεύτηκαν την **κατάργηση** των ακριτών και με τους **γαζήδες** (φανατικούς μαχητές του Ισλάμ) κατέλαβαν ελληνικές πόλεις και βαθμιαία όλη τη Μικρά Ασία.

● Στρατολόγησαν με τη **βία** παιδιά χριστιανών (**παιδομάζωμα**) και συγκρότησαν με αυτά το επίλεκτο τάγμα των **γενιτσάρων**.

● Κατέλαβαν την οχυρή **Καλλίπολη**, περνώντας έτσι στην Ευρώπη **(1354)**.

● Αντιμετώπισαν **διαιρεμένους** τους βαλκανικούς λαούς. Έτσι, νίκησαν τους **Σέρβους** στο **Κοσσυφοπέδιο** **(1389)** και τους **Ούγγρους** στη **Νικόπολη** της Βουλγαρίας **(1396)**.

● Το **1444 νίκησαν** τους **Ούγγρους**, τους **Πολωνούς** και τους **Ρουμάνους** στη **Βάρνα** της Βουλγαρίας.

● Οι τελευταίοι βυζαντινοί αυτοκράτορες **μάταια** προσπάθησαν να **αναχαιτίσουν** τους Οθωμανούς, προσφέροντας στους Δυτικούς την «ένωση» **- υποταγή** της **Ορθόδοξης** εκκλησίας στην **Καθολική**, στις συνόδους της **Λυών** **(1274)** και της **Φερράρας**- **Φλωρεντίας** **(1439**), οι οποίες όμως **δεν** έγιναν δεκτές από το λαό, εξαιτίας θρησκευτικών και εθνικών λόγων.

***Ασκήσεις 56,57,58***

**2. Η ΑΛΩΣΗ ΤΗΣ ΠΟΛΗΣ (σελ. 67-68)**

● Ο **Μωάμεθ** **Β**΄ ο **Πορθητής** έχτισε το φρούριο της Ρούμελης στην ευρωπαϊκή ακτή του Βοσπόρου για να εμποδίσει τον επισιτισμό της Κωνσταντινούπολης. Έχοντας στο στρατό του και **Έλληνες** και **Χριστιανούς**, **πολιόρκησε** την Κωνσταντινούπολη για 54 ημέρες **(6 Απριλίου – 29 Μαΐου 1453)**.

● Ο **Κωνσταντίνος** **ΙΑ΄ ο Παλαιολόγος** **(1448-1453)** με **ελάχιστες** δυνάμεις (**5000** Έλληνες, **2000** Δυτικούς) και **αβοήθητος** από τα χριστιανικά κράτη αγωνίστηκε και **σκοτώθηκε** **ηρωικά**.

● Οι Οθωμανοί άλωσαν την Κωνσταντινούπολη το ξημέρωμα της **Τρίτης**, **29 Μαΐου 1453,** ύστερα από σφοδρό βομβαρδισμό και την λεηλατούσαν 3 ημέρες.

● Ο Μωάμεθ μπήκε στην Κωνσταντινούπολη με πομπή, **προσευχήθηκε συμβολικά** στην Αγία Σοφία και όρισε την Κωνσταντινούπολη **πρωτεύουσα** του κράτους του. ***Ασκήσεις 59,60,61***

**ΑΙΤΙΑ ΤΗΣ ΑΛΩΣΗΣ**

● **Εσωτερικά αίτια**

1. Η φυσική **κάμψη** (Η Βυζαντινή Αυτοκρατορία έζησε **1123** έτη).

2. Η **καταστροφή** των γεωργών από τους δυνατούς.

3. Οι **εμφύλιες** διαμάχες όταν ο εξωτερικός κίνδυνος ήταν άμεσος.

● **Εξωτερικά αίτια**

1. **Χάθηκε** η Μικρά Ασία από τους **Τούρκους**.

2. Η **Δύση** (η **πολιτική** και η **θρησκευτική** ηγεσία αλλά και οι απλοί **πολίτες**), μετά το σχίσμα του 1054, είχε **εχθρική** στάση προς το Βυζάντιο, θεωρώντας το **σχισματικό** και κατ’ επέκταση άξιο να **τιμωρηθεί** με τον **οποιοδήποτε** τρόπο.

3. Οι επιδρομές των **Νορμανδών**  - οι οποίοι **ελέγχονταν** από τον **Πάπα** της Ρώμης - **σταμάτησαν** κάθε δραστηριότητα στον ελλαδικό χώρο.

4. Η **απώλεια** της κυριαρχίας στη θάλασσα.

5. Οι πρώτες τρεις σταυροφορίες **συνέβαλαν** στην **παρακμή** του εμπορίου της Κωνσταντινούπολης με την Ιταλία, συνδέοντας τη δυτικοευρωπαϊκή αγορά **κατευθείαν** με τη Συρία.

6. Η **τέταρτη σταυροφορία**, η οποία ήταν η **χαριστική** **βολή**. Η Κωνσταντινούπολη ήταν η καρδιά και ο νους του κράτους. Όταν καταστράφηκε από τους σταυροφόρους το 1204, τίποτα δεν έμεινε γερό. ***Ασκήσεις 62,63***

**ΟΙ ΣΥΝΕΠΕΙΕΣ ΤΗΣ ΑΛΩΣΗΣ ΚΑΙ ΤΗΣ ΤΟΥΡΚΟΚΡΑΤΙΑΣ**

● Η σκλαβιά των Ελλήνων και κατ’ επέκταση ο **εγκλωβισμός** τους σε μία **υπανάπτυκτη** δομή, τους **Τούρκους**.

● Η πλήρης **ανατροπή** των **δημογραφικών** δεδομένων, λόγω μαζικών **σφαγών**, **εξισλαμισμών**, **φυγής** στην Δύση, **μετακίνησης** των πληθυσμών στα **ορεινά**, εξελίξεις που έφεραν το Ελληνικό έθνος στα όρια της ιστορικής του **εξαφάνισης** και οι οποίες χρειάστηκαν **αιώνες** για να **ανατραπούν**, ώστε να αρχίσει η **ανάκαμψη**.

● Η μετατροπή των Ελληνικών χωρών σε πεδίο **σύγκρουσης** συμφερόντων των Τούρκων με ευρωπαϊκές δυνάμεις (**Ενετούς**, **Ρώσους**, **Άγγλους**, **Γάλλους**) που είχε ως συνέπειες τις **σφαγές** από τους Τούρκους και τη διαμόρφωση αντανακλαστικών **υποτέλειας** και **αναζήτησης** **σωτήρων**.

● Βασικά **αρνητικά** στοιχεία του νεοελληνικού **βίου**: οι πελατειακές σχέσεις, η διοικητική αυθαιρεσία, η διαφθορά, η εξαγορά των αξιωματούχων, η οικογενειοκρατία, η ευνοιοκρατία, η διαπλοκή οικονομικής και πολιτικής εξουσίας.

● Οι βυζαντινοί λόγιοι **μετέφεραν** το πνεύμα του Βυζαντίου στη Δύση.

● Η **Εκκλησία** συνέβαλε στη διατήρηση της πνευματικής **ταυτότητας** στα χρόνια της Τουρκοκρατίας. ***Ασκήσεις 64,65***

**Η ΕΞΕΛΙΞΗ ΤΗΣ ΜΕΣΑΙΩΝΙΚΗΣ ΕΥΡΩΠΗΣ ΜΕΤΑ ΤΗ ΜΕΤΑΝΑΣΤΕΥΣΗ ΤΩΝ ΛΑΩΝ (5ος – 10ος ΑΙΩΝΑΣ). ₉ 1. ΤΟ ΦΡΑΓΚΙΚΟ ΒΑΣΙΛΕΙΟ (σελ. 87)**

● Το 754 o Πιπίνος ο Βραχύς στέφθηκε «ελέω θεού βασιλέας» από τον **Πάπα**, στον οποίο χάρισε το δουκάτο της Ραβέννας και άλλα ιταλικά εδάφη. Συνεπώς ο **θρησκευτικός** ηγέτης της **Δύσης** έγινε και **αρχηγός** **κράτους**.  ***Άσκηση 66***

**2.Ο ΚΑΡΛΟΜΑΓΝΟΣ ΚΑΙ Η ΕΠΟΧΗ ΤΟΥ (σελ.89)**

● **Ο** **Καρλομάγνος**, διάδοχος του Πιπίνου, επεκτείνει το Φραγκικό Βασίλειο, στέφεται **«Αυτοκράτορας του Ρωμαϊκού κράτους»** από τον Πάπα το **800** και **ανταγωνίζεται** τη Βυζαντινή αυτοκρατορία.

**Η ΔΙΑΜΟΡΦΩΣΗ ΤΗΣ ΔΥΤΙΚΗΣ ΕΥΡΩΠΗΣ ΚΑΤΑ ΤΑ ΤΕΛΗ ΤΟΥ ΜΕΣΑΙΩΝΑ. 2. Ο ΡΟΛΟΣ ΤΗΣ ΚΑΘΟΛΙΚΗΣ ΕΚΚΛΗΣΙΑΣ ΚΑΙ ΤΩΝ ΜΟΝΑΣΤΗΡΙΩΝ (σελ. 99)**

● Το **1233** η Ρωμαιοκαθολική εκκλησία θέσπισε την **Ιερά** **Εξέταση**, ειδικό δικαστήριο με αυστηρές ποινές (αρχικά για όσους θεωρούνταν αιρετικοί και στη συνέχεια για πολλούς άλλους). ***Άσκηση 67***

**Η ΕΥΡΩΠΗ ΣΤΟΥΣ ΝΕΟΤΕΡΟΥΣ ΧΡΟΝΟΥΣ (15ος – 18ος ΑΙΩΝΑΣ). ΟΙ ΑΝΑΚΑΤΑΤΑΞΕΙΣ ΣΤΗ ΜΕΤΑΜΕΣΑΙΩΝΙΚΗ ΕΥΡΩΠΑΪΚΗ ΚΟΙΝΩΝΙΑ. 1. ΟΙ ΑΝΑΚΑΛΥΨΕΙΣ (σελ. 110-112)**

● Από το δεύτερο μισό του 13ου αιώνα, Ευρωπαίοι έμποροι, όπως ο Μάρκο Πόλο, **αναζητούσαν** στην Ανατολή χρυσό, καρυκεύματα και αρώματα από το δρόμο του μεταξιού.

● Το 15ο αιώνα, οι Οθωμανοί **έκλεισαν** το δρόμο αυτό, συνεπώς οι Ευρωπαίοι αναζήτησαν πρόσβαση στην Ανατολή από τη **θάλασσα**.

● Τα κίνητρα ήταν **οικονομικά**, **πολιτικά** (φιλοδοξίες ηγεμόνων), θρησκευτικά (διάδοση χριστιανισμού), επιστημονικά (επιθυμία για νέες γνώσεις)

● Από το 13ο αιώνα, **νέες** **τεχνικές** **γνώσεις** (πυξίδα, αστρολάβος, πορτολάνοι, καραβέλα) έκαναν τα ταξίδια πιο εύκολα και ασφαλή.

● Η αντίληψη για τη **σφαιρικότητα** **της** **γης** οδήγησε τους Ευρωπαίους σε μεγάλες περιπέτειες και **ανακαλύψεις** στη θάλασσα. ***Άσκηση 68***

**Ο ΝΕΟΣ ΚΟΣΜΟΣ**

● Οι Ισπανοί και οι Πορτογάλοι υπέταξαν με τη βία τις νέες χώρες και τις μετέτρεψαν σε **αποικίες**.

● Οι Ισπανοί **εξαφάνισαν** τους πολιτισμούς της **Κεντρικής** και της **Νότιας** Αμερικής δείχνοντας **απάνθρωπη** σκληρότητα.

● Από το 16ο αιώνα Ολλανδοί, Άγγλοι και Γάλλοι διεκδικούν μερίδιο από τις αποικίες Ισπανών και Πορτογάλων, και δημιουργούνται **ανταγωνισμοί** και **συγκρούσεις**.

● Το κέντρο της ευρωπαϊκής οικονομίας **μετατοπίζεται** από τη Μεσόγειο στον Ατλαντικό και τη Βόρεια θάλασσα.

● Από τις εξελίξεις επωφελήθηκε περισσότερο η αστική τάξη.

**ΑΡΝΗΤΙΚΕΣ ΣΥΝΕΠΕΙΕΣ ΤΩΝ ΑΝΑΚΑΛΥΨΕΩΝ**

● Οι Ευρωπαίοι **εκμεταλλεύονται** τον πλούτο των νέων χωρών και αντιμετωπίζουν τους ιθαγενείς ως **υποδεέστερους**.

● Η πολιτική αυτή δημιούργησε τη **δουλεία**, την **αποικιοκρατία**, την **υπανάπτυξη** και τη **φτώχια** του τρίτου κόσμου, σοβαρά προβλήματα τα οποία υπάρχουν **μέχρι** **σήμερα**. ***Ασκήσεις 69,70***

**2. Η ΑΝΑΓΕΝΝΗΣΗ ΚΑΙ ΑΝΘΡΩΠΙΣΜΟΣ(σελ. 113-115)**

● **Η** **Αναγέννηση** είναι **καλλιτεχνικό** και **πνευματικό** κίνημα που εκδηλώνεται στην Ευρώπη το **15ο** και **16ο** αι. ***Άσκηση 71***

**Η ΔΙΑΔΟΣΗ ΤΗΣ ΑΝΑΓΕΝΝΗΣΗΣ**

● Οι **μετακινήσεις** λογίων (και Ελλήνων λογίων) και καλλιτεχνών διευκόλυναν τη διάδοσητης Αναγέννησης και του Ανθρωπισμού σε όλη την Ευρώπη.

● Η εφεύρεση της **τυπογραφίας** με κινητά μεταλλικά στοιχεία από το **1450** (**Ιωάννης** **Γουτεμβέργιος**) ήταν αποφασιστική για την έκδοση και τη διάδοση των βιβλίων. ***Άσκηση 72α***

**3.Η ΘΡΗΣΚΕΥΤΙΚΗ ΜΕΤΑΡΡΥΘΜΙΣΗ (σελ. 120-123)**

● Στο τέλος του Μεσαίωνα η Ρωμαιοκαθολική Εκκλησία **δεν** **ανταποκρίνεται** στις προσωπικές ανάγκες των πιστών.

● Οι **ανώτεροι** κληρικοί ζουν στην **πολυτέλεια** (ανώτεροι κληρικοί γίνονταν οι **δευτερότοκοι** **γιοι** των **φεουδαρχών**, των πλούσιων δηλαδή μεγαλογαιοκτημόνων) και οι **κατώτεροι** στην **αμάθεια**.

● Η **Ρωμαιοκαθολική** εκκλησία **εκμεταλλεύεται** τους αμαθείς, τους πουλάει έγγραφα άφεσης αμαρτιών, τα **συγχωροχάρτια. *Άσκηση 72β***

**Η ΜΕΤΑΡΡΥΘΜΙΣΗ ΣΤΗ ΓΕΡΜΑΝΙΑ**

● Ο μοναχός και θεολόγος Μαρτίνος **Λούθηρος** το 1517 ανακοίνωσε 95 θέσεις με τις οποίες, συν τοις άλλοις, **καταδίκαζε** τα συγχωροχάρτια και ασκούσε **κριτική** στην καθολική εκκλησία.

● Ο Πάπας τον **αφόρισε** αλλά ο Λούθηρος **έκαψε** δημόσια το έγγραφο του αφορισμού.

● Ο αυτοκράτορας Κάρολος ο Ε΄ έθεσε εκτός νόμου το Λουθηρανισμό. Οι οπαδοί του Λούθηρου **διαμαρτυρήθηκαν** και γι΄ αυτό ονομάστηκαν **διαμαρτυρόμενοι** ή **προτεστάντες**.

**Η ΑΝΤΙΜΕΤΑΡΡΥΘΜΙΣΗ**

● Η Μεταρρύθμιση με διάφορες παραλλαγές **διαδόθηκε** και σε **άλλες** χώρες εκτός της Γερμανίας, προκαλώντας την **αντίδραση** της **Ρωμαιοκαθολικής** Εκκλησίας. ● Ακολούθησε περίοδος συγκρούσεων καθολικών και προτεσταντών. ● Η Ρωμαιοκαθολική Εκκλησία στη Σύνοδο του Τρέντο οργάνωσε **Αντιμεταρρύθμιση** με μέτρα **κατά** της Μεταρρύθμισης και με σκοπό την **ανασυγκρότηση** της Εκκλησίας.

**ΣΥΝΕΠΕΙΕΣ ΤΗΣ ΜΕΤΑΡΡΥΘΜΙΣΗΣ**

● Ο **Προτεσταντισμός** επικρατεί στη Βόρεια Ευρώπη, ο **Ρωμαιοκαθολικισμός** στη Νότια Ευρώπη, ενώ στα Βαλκάνια **₁₀** και τη Ρωσία κυριαρχεί η **Ορθοδοξία**. ***Ασκήσεις 73,74***

**4. ΠΟΛΙΤΙΚΕΣ, ΟΙΚΟΝΟΜΙΚΕΣ ΚΑΙ ΚΟΙΝΩΝΙΚΕΣ ΕΞΕΛΙΞΕΙΣ ΑΠΟ ΤΟΝ 15ο ΩΣ ΤΟΝ 18ο ΑΙΩΝΑ (σελ.125-127)**

● Τον 17ο αιώνα η Ευρώπη είναι μια **πυκνοκατοικημένη** περιοχή με 100 εκατομμύρια κατοίκους.

● Από τον 18ο αιώνα ο πληθυσμός **αυξάνεται** λόγω της μείωσης της θνησιμότητας, της βελτίωσης των σοδειών, του περιορισμού των επιδημιών και των πολέμων.

● Η δημογραφική αύξηση οδηγεί στην **αύξηση** της ζήτησης αγαθών.

● Τις ανάγκες καλύπτουν οι παραγωγοί, που είναι το **90%** του πληθυσμού και ζουν στην ύπαιθρο.

● Από το 18ο αιώνα **βελτιώνεται** η παραγωγή με νέες καλλιεργητικές τεχνικές.

● Παράλληλα, πολλοί αναζητούν εργασία στις βιοτεχνίες των **πόλεων**, με αποτέλεσμα τη **μείωση** του **αγροτικού** πληθυσμού.

**Η ΒΙΟΜΗΧΑΝΙΑ ΚΑΙ ΤΟ ΕΜΠΟΡΙΟ**

● Ως τον 18ο αιώνα, οι παραδοσιακές βιοτεχνίες έχουν **τοπικό** χαρακτήρα και στηρίζονται σε **οικογενειακά** κεφάλαια.

● Η χρήση των **μηχανών**, του **γαιάνθρακα** και του **ατμού** δημιουργεί **βιομηχανίες**, με αιχμή την υφαντουργία και τη μεταλλουργία.

● Το μεγάλο ατλαντικό εμπόριο με τις αποικίες της Αμερικής από το 17ο αιώνα περνάει στους **Ολλανδούς**, τους **Άγγλους** και τους **Γάλλους**, και γνωρίζει άνθιση.

● Προσοδοφόρα εμπορική δραστηριότητα αποτελεί το **τριγωνικό** **εμπόριο** μεταξύ της Ευρώπης, της Αφρικής και της Αμερικής.

● Οι ενδοευρωπαϊκές εμπορικές σχέσεις κατά το 16ο και 17ο αιώνα είναι **περιορισμένες** λόγω του **μερκαντιλισμού**, που ενισχύει τις εξαγωγές και αποθαρρύνει τις εισαγωγές. Από το 18ο αιώνα ο μερκαντιλισμός σταδιακά εγκαταλείπεται.

● Οι παραπάνω οικονομικές, κοινωνικές και τεχνολογικές **μεταβολές** διαμόρφωσαν τις **κατάλληλες** συνθήκες για την εμφάνιση του φαινομένου της **Βιομηχανικής Επανάστασης** στο **δεύτερο μισό του 18ου αιώνα.** ***Άσκηση 75***

**Ο ΕΛΛΗΝΙΣΜΟΣ ΥΠΟ ΒΕΝΕΤΙΚΗ ΚΑΙ ΟΘΩΜΑΝΙΚΗ ΚΥΡΙΑΡΧΙΑ (σελ. 133-138)**

● Ορισμένες ελληνικές περιοχές (**Κρήτη**, **Κύπρος**, **Επτάνησα**) έμειναν υπό **βενετική** **κυριαρχία** και **μετά** την Άλωση της Κωνσταντινούπολης από τους Τούρκους (1453).

● Οι Βενετοί επέβαλαν στα εδάφη αυτά το φεουδαρχικό σύστημα, το οποίο προκάλεσε **αντιστάσεις** και **επαναστάσεις** των ελληνικών πληθυσμών.

● Στον πολιτιστικό τομέα οι Βενετοί **από ένα σημείο και μετά** ακολούθησαν ηπιότερη πολιτική και επέτρεπαν τη μετακίνηση σπουδαστών από τις περιοχές αυτές προς την Ιταλία. ***Άσκηση 76***

**ΔΥΝΑΜΕΙΣ ΕΠΙΒΙΩΣΗΣ ΚΑΙ ΑΝΑΝΕΩΣΗΣ ΤΟΥ ΕΛΛΗΝΙΣΜΟΥ-Η ΕΚΚΛΗΣΙΑ ΚΑΙ ΤΑ ΠΡΟΝΟΜΙΑ-Ο ΘΕΣΜΟΣ ΤΗΣ ΚΟΙΝΟΤΗΤΑΣ**

● Στις τουρκοκρατούμενες περιοχές **ο Πατριάρχης** αναγνωρίζεται για πολιτικούς λόγους από τους Τούρκους **ως θρησκευτικός και πολιτικός ηγέτης των υποδούλων**.

● **Οι κοινότητες** των Ελλήνων κατά την Τουρκοκρατία (**οι πόλεις-κράτη της αρχαιότητας**) ήταν θεσμός **εθνικής συσπείρωσης**. κοτζαμπάσηδες

● Πολύ σημαντικός για την επιβίωση και την πρόοδο των υπόδουλων Ελλήνων ήταν και ο ρόλος που είχαν οι επαγγελματικές ενώσεις τους (**εσνάφια ή ισνάφια ή σινάφια**).

**ΑΡΜΑΤΟΛΟΙ ΚΑΙ ΚΛΕΦΤΕΣ**

● Η οθωμανική διοίκηση οργάνωσε ένοπλα σώματα Ελλήνων, τους **αρματολούς**, για τη φύλαξη ορισμένων περιοχών.

● Σώματα ένοπλων Ελλήνων, οι **κλέφτες**, κατέφευγαν στα **βουνά** για να αποφύγουν την **τυραννία** και το **παιδομάζωμα**.

● Η συχνή εναλλαγή των δύο ρόλων **ταύτισε** στη συνείδηση των Ελλήνων τις δύο έννοιες.

● Οι αρματολοί και οι κλέφτες έγιναν εκφραστές της **ένοπλης** **αντίστασης** εναντίον των Τούρκων και συνώνυμοι της **ανδρείας** και του αγώνα για την **ελευθερία**.

● Από τους αρματολούς και τους κλέφτες προήλθαν πολλοί που αγωνίστηκαν για την **ελευθερία**, την οποία οι Έλληνες διεκδίκησαν σε πάνω από **40** επαναστάσεις και (κυρίως) κινήματα κατά τη διάρκεια της Τουρκοκρατίας. ***Άσκηση 77***

**ΟΙΚΟΝΟΜΙΚΕΣ ΜΕΤΑΒΟΛΕΣ**

● Η Οθωμανική Αυτοκρατορία από τον 17ο αιώνα συνάπτει εμπορικές **σχέσεις** με ευρωπαϊκές δυνάμεις,

● Οι Έλληνες **αξιοποιούν** την ευκαιρία και δραστηριοποιούνται στις χερσαίες και θαλάσσιες **μεταφορές**.

● Οι νέες οικονομικές δραστηριότητες δημιουργούν μια **εύπορη** **τάξη** εμπόρων, βιοτεχνών και πλοιοκτητών.

● Η πλειονότητα του ελληνικού πληθυσμού είναι **αγρότες**. ***Άσκηση 78***

**Η ΠΑΙΔΕΙΑ ΤΩΝ ΥΠΟΔΟΥΛΩΝ**

● Αμέσως μετά την Άλωση **δεν** υπάρχουν περιθώρια πολιτιστικής ανάπτυξης.

● Νεοελληνικός Διαφωτισμός, Ρήγας Βελεστινλής Θούριος, Κοραής; Κοσμάς ο Αιτωλός, Κολλυβάδες

***Άσκηση 79,80,81,82***